मंदी के खतरे से कोई भी महफूज नहीं : लेगार्ड  
लेगार्ड ने कहा कि दुनिया में कोई भी अर्थव्यवस्था ऐसी नहीं है जो खतरे से बची हुई है। ये खतरा लगातार अपने पांव पसार रहा है।
अंतरराष्ट्रीय मुद्रा कोष की प्रमुख क्रिस्टीन लेगार्ड ने कहा है कि कोई भी देश मंदी के बढ़ते खतरे से महफूज नहीं है। उन्होंने कहा कि दुनिया में कोई भी अर्थव्यवस्था ऐसी नहीं है जो खतरे से बची हुई है। ये खतरा लगातार अपने पांव पसार रहा है।  लेगार्ड ने कहा कि सभी देशों और सभी क्षेत्रों की ओर से कार्रवाई करके ही इसका हल निकाला जा सकता है। वाशिंगटन में अमेरिकी विदेश मंत्रालय में बोलते हुए मुद्रा कोष की प्रमुख ने कहा कि एशियाई और लैटिन अमेरिकी देशों ने अपने संकट के दिनों में जो कदम उठाए उसका अच्छा नतीजा अब मिल रहा है। साथ ही गुरुवार को एक सर्वे से पता चला है कि यूरोपीय देशों ने इस महीने थोड़ा अच्छा प्रदर्शन किया है।